**97/2025. (IV.30.) Kgy. számú határozat**

Szombathely Megyei Jogú Város Közgyűlése a „Javaslat a MÁV Személyszállítási Zrt. (mint a VOLÁNBUSZ Zrt. jogutódja) és Szombathely Megyei Jogú Város Önkormányzata közötti megállapodás megkötésére” című előterjesztést megtárgyalta és az alábbi döntéseket hozta:

1. A Közgyűlés jóváhagyja az előterjesztés mellékletét képező Pénzügyi megállapodást, és felhatalmazza a polgármestert annak aláírására, valamint a Szombathelyi Törvényszék előtt a 2020. és 2021. évekre vonatkozó személyszállítási közszolgáltatási ellentételezés megfizetése iránti 7.G.40.022/2022. és 7.G.40.004/2023. számú perek perbeli egyezségkötést követő megszüntetésére.
2. A Közgyűlés felhatalmazza a polgármestert, hogy az adósságot keletkeztető ügyletekhez történő hozzájárulás részletes szabályiról szóló 353/2011. (XII. 30.) Kormányrendeletben foglaltaknak megfelelően (adósságot keletkeztető pénzügyi kötelezettségvállalás) nyújtsa be a kormányhozzájárulás iránti kérelmet a Magyar Államkincstár illetékes területi szervéhez.

**Felelős:**  Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

(a végrehajtás előkészítéséért:

 Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

 Stéger Gábor, a Közgazdasági és Adó Osztály vezetője)

**Határidő:** azonnal